ལོ་ཙཱ་བ་ནི་མིའི་རིགས་ཀྱི་ཤེས་རིག་ངོ་སྤྲོད་དང་མཚམས་སྦྱོར་བྱེད་མཁན་གྱི་ཞིག་པས།སྔར་ནས་འཇིག་རྟེན་གྱི་མིག་དང་།འདྲེན་བྱེད་ཀྱི་ཟམ་པ།བསྒྱུར་བྱའི་རྩོམ་པ་པོའི་མགྲིན་ཚབ་པ་ཞེས་པ་སོགས་ཀྱི་ཆོ་ལོ་མང་པོ་སྦྱར་ཡོད་ལ།ལོ་ཙཱ་བར་ལས་རིགས་གཞན་དང་མི་འདྲ་བར་དམིགས་བསལ་གྱི་བླང་བྱ་མང་པོ་བཏོན་ཡོད།དེས་ན།གལ་ཏེ་ལོ་ཙཱ་བར་གཟབ་གཟེངས་ཁུར་ལེན་དང་།དཀའ་སྤྱད་སྡུག་རུས་སོགས་ཀྱི་ཀུན་སློང་ངམ་སྙིང་སྟོབས་མེད་ཚེ།ལོ་ཙཱ་བར་ཤེས་རྒྱ་ཆེ་ཞིང་སྒྱུར་རྩལ་ལེགས་རུང་།འགྱུར་ཡག་པོ་ཞིག་འཁྱོངས་པའི་ངེས་པ་མེད།དེར་བརྟེན་འདིར་ཁོ་བོས་ལོ་ཙཱ་བས་བསམ་བློའི་ཀུན་སློང་ཅི་ཞིག་ལ་བརྟེན་ནས་ལོ་ཙཱའི་ལམ་དུ་འཇུག་དགོས་དགོས་ཚུལ་རགས་ཙམ་གླེང་བར་བྱའོ།